Maðurinn sem slasaðist undir Eyjafjöllum í gær reyndist betur haldinn en óttast var. Flytja þurfti manninn landleiðina til Reykjavíkur þar sem ekki var hægt að manna áhöfn þyrlu Landhelgisgæslunnar. Formaður Félags íslenskra atvinnuflugmanna segir af og frá að atvikið tengist kjaradeilum þyrluflugmanna Gæslunnar við ríkið.
Lögreglan á Suðurlandi óskaði eftir aðkomu þyrlu Landhelgisgæslunnar vegna alvarlegs bílslyss undir Eyjafjöllum í gær, en vegna manneklu var þyrlan óstarfhæf.
Samkvæmt upplýsingum frá lögreglunni er maðurinn enn á sjúkrahúsi, en hann reyndist þó minna slasaður en talið var í fyrstu. Fram hefur komið í fréttum að sífellt erfiðara hafi verið að manna vaktir á þyrlum Gæslunnar, en flugmenn þeirra og flugstjórar hafa verið án kjarasamnings í á þriðja ár. Spurður hvort það ástand sem nú er uppi tengist kjarasamningum segir Ásgeir engar vísbendingar um það. Jón Þór Þorvaldsson, formaður Félags íslenskra atvinnuflugmanna, segir atvikið í gær ekki tengjast kjarabaráttunni.
Þyrlan var kölluð út í morgun vegna aflvana báts við Öndverðarnes á Snæfellsnesi. Sjö voru um borð. Útkallið kom klukkan hálf átta, en ný vakt tekur alla jafna við klukkan átta.
Útkall þyrlunnar var afturkallað eftir að skipverjar komu bátnum aftur í gang.
Formaður Félags íslenskra atvinnuflugmanna segir, að það að ekki náðist að manna áhöfn þyrlu Landhelgisgæslunnar í gær, tengist kjaradeilum þyrluflugmanna við ríkið ekki beint. 